stanford-oval/wikipedia huggingface dataset:
הווארד ברמן

הווארד לורנס ברמן (באנגלית: Howard Lawrence Berman; נולד ב-15 באפריל 1941) הוא פוליטיקאי יהודי-אמריקאי. כיהן כחבר בית הנבחרים של ארצות הברית מטעם המחוז ה-28 של קליפורניה משנת 1983 עד 2013.
ברמן הוא חבר המפלגה הדמוקרטית. הוא נולד בלוס אנג'לס, קליפורניה, למד באוניברסיטת קליפורניה בלוס אנג'לס (UCLA) והיה עורך דין וחבר באספה המדינתית של קליפורניה מ-1973 ועד 1982, לפני כניסתו לתפקיד בבית הנבחרים של ארצות הברית.
השקפות פוליטיות

ברמן מגדיר את עצמו כליברל. ותומך בקו של אגף הפרוגרסיבים של המפלגה הדמוקרטית. ברמן הגן על עבודות בתעשיית הסרטים ממיקור חוץ ב"הפקות עריקה" (runaway production), שהם סרטים ותוכניות טלוויזיה שמיועדים לשידור בתוך ארצות הברית אבל מופקים מחוץ למדינה. הוא גם הצביע נגד תיקון לחוקת ארצות הברית שדורשת תקציב מאוזן, איסור על חילול הדגל (שריפת הדגל), החוק הפדרלי להגנה על הנישואים (שאוסר על המדינות והממשל הפדרלי להכיר בנישואים חד-מיניים, אף אם זה חוקי באחת המדינות), הגבלות על הפלה, עונש המוות, רפורמה בתביעות משפטיות, איסור על תרומות של "כסף רך" (כסף מעמותות לקמפיין בחירות) למפלגות פוליטיות ארציות, קיצוץ במס שנתמך על ידי המפלגה הרפובליקנית, קידוח נפט במפלט הבר הלאומי הארקטי המוגן (ANWR) ורפורמה בביטוח בריאות.
בצד הלא פרוגרסיבי שלו, הוא הציע חקיקה אשר תחתה בעלי זכויות יוצרים יהיו יכולים להשתמש בכלים טכנולוגיים כגון חסימת קבצים, הפנייה מחדש של כתובות אינטרנט, יצירת כתובת IP חסומה (Spoofing) ואמצעי הסחה מהסגרת בסיס נתונים (Decoys). בין שאר הדברים האחרים, פיקוח על פרטיות בחוק הפיראטיות של רשתות עמית לעמית (כגון קאזה). הוא הצביע בעד הסכם NAFTA (הסכם הסחר החופשי של צפון אמריקה) והסכמי סחר שונים אחרים עם מדינות ספציפיות, ומתנגד להסרת התמיכה של ארצות הברית מארגון הסחר העולמי, אך הוא הצביע נגד החוק העדכני יותר, CAFTA (הסכם הסחר החופשי של מרכז אמריקה). באותה שנה, הוא הצביע להפסיק בשלבים רבות מתוכניות הסובסידיות למשקים, אשר כוננו במקור על ידי הממשל של פרנקלין דלאנו רוזוולט כחלק מהניו דיל.
ברמן הצביע בעד פעילות צבאית בעיראק בשנים 1991 ו-2003, עמדה שפגעה בעמידתו מול ליברלים רבים במחוז שלו. ברמן ידוע בהגנה שלו על אינטרסים של זכויות יוצרים והברית שלו עם תעשיית הבידור; עקב כך לפעמים מתייחסים אליו כ"הנבחר מהוליווד". בנוסף להוליווד, מחוז הבחירה שלו גם מכסה בקירוב את החצי המזרחי של מחוזות עמק פרננדו של לוס אנג'לס והעיר סן פרננדו.
הקריירה בקונגרס

ב-2000 ברמן קיבל את הפרס השנתי הראשון ליושר של עובדי החקלאות. הוא תומך רשמי של הארגון ללא מטרת רווח בשם רשת ההתערבות ברצח עם, כשהוא לוחץ לפעילות רבה יותר מצד ארצות הברית ברצח העם בדארפור.
ב-5 באוקטובר 2006 ברמן מונה להיות החבר הבכיר בוועדת האתיקה של בית הנבחרים בחקירת השערורייה של מרק פולי.
הקריירה בקונגרס > ועדות

הוועדה ליחסי חוץ (יושב ראש בפועל)
ועדת המשפטים
תת-הוועדה לבתי משפט, האינטרנט וקניין רוחני (יושב ראש)
תת-הוועדה להגירה וטיעונים
הדוקטור (מסע בין כוכבים)

| --- | --- |

הדוקטור, מתוך "מסע בין כוכבים: וויאג'ר"
 שם סרט:  "מסע בין כוכבים: המפגש"
 תוכנית טלוויזיה:  "מסע בין כוכבים: וויאג'ר" "מסע בין כוכבים: חלל עמוק 9" "מסע בין כוכבים: פרודיג'י"
 הופעה ראשונה:  פרק הבכורה של "מסע בין כוכבים: וויאג'ר", 1995
 מספר הופעות:  170 פרקים של "מסע בין כוכבים: וויאג'ר" פרק אחד של "מסע בין כוכבים: חלל עמוק 9" מסע בין כוכבים: המפגש (הופעת קמע)
 יוצרים:  ד"ר לואיס צימרמן
 גילום הדמות:  רוברט פיקארדו
 דיבוב:  רוברט פיקארדו
 מידע
 תאריך לידה:  2371 (הופעל לראשונה)
 גזע:  הולוגרמה (הולוגרמה רפואית לשעת חירום)
 מין:  זכר
 מקצוע:  קצין רפואה ראשי
 שיוך:  צי הכוכבים
 כוחות:  ערטילאות 
 אזרחות:  פדרציית הכוכבים המאוחדת
 
הדוקטור (באנגלית: The Doctor) הוא דמות בדיונית ביקום הבדיוני של זיכיון "מסע בין כוכבים", המופיע בסדרת הטלוויזיה "מסע בין כוכבים: וויאג'ר". הדוקטור הוא הולוגרמה רפואית לשעת חירום, סימן 1 (באנגלית: Emergency Medical Hologram, או בקיצור: EMH). את הדמות מגלם השחקן האמריקאי רוברט פיקארדו, שגם מדבב את הדמות בעונתה השנייה של הסדרה "מסע בין כוכבים: פרודיג'י".
ביוגרפיה בדיונית של הדמות > הולוגרמה רפואית לשעת חירום

דמותו של הדוקטור החלה את שירותה בספינת החלל "וויאג'ר" כתוכנה סטנדרטית של הולוגרמה רפואית לשעת חירום, המובנית בתוך המרפאה של כל ספינת חלל חדשה של צי הכוכבים. ה-EMH היא תוכנה לשימוש בשעת הצורך, אם רופא הספינה משותק או מוגבל ואינו יכול לספק מענה רפואי. בפרק הראשון של הסדרה, קצין הרפואה הראשי של "וויאג'ר", יחד עם האחות הוולקנית, נהרגים, דבר המחייב שימוש ממושך יותר ב-EMH. מאחר שהוא היה מיועד במקור כמערכת גיבוי רפואית זמנית בלבד, ולא כצורת חיים מלאכותית, מאמצים רבים נדרשו מהדוקטור בחלקים הראשונים של המסע. הוא זכה לסיוע מפאריס ומקס, אשר תיפקדו כאח וכאחות (בהתאמה).
כאשר תוכנת ה-EMH מופעלת, הברכה המקובלת של הדוקטור הייתה: "נא לציין את האופי של מצב החירום הרפואי". מאוחר יותר, התוכנה שונתה כך שהדוקטור יוכל לומר כל מה שהוא ירצה. כמו כן, מאוחר יותר הוא אף קיבל את היכולת להפעיל ולכבות את התוכנה של עצמו.
בתחילה, תוכנת ההולוגרמה של הדוקטור הייתה מוגבל בתנועתה לשטחי המרפאה ואולמות ההולודק בלבד. בהמשך, הדוקטור משיג לרשותו פולט הולגרפי נייד מהמאה ה-29.‏ הפולט הנייד מאפשר לדוקטור לנוע בחופשיות בכל מקום, מה שהופך אותו לחבר צוות אידיאלי למשימות שבהן הסביבה מזיקה או קטלנית עבור שאר אנשי הצוות. לדוגמה, כאשר צוות חוליית נחיתה נלכד על כוכב רדיואקטיבי, הדוקטור היה מסוגל לחבור אל האנשים וכמעט לבדו להציל את כל חברי הקבוצה משום שכפי שציין, בהיותו הולוגרמה - הוא חסין בפני קרינה, באומרו כי "יש יתרונות בלהיות הולוגרמה".
בהתאם לכמות של דפוסי הולוגרמה שיש לו והקיבולת של מאגרי הדפוס שלו, לדוקטור לפעמים יש את יכולת לשנות את צורתו. כמו כן, לדוקטור יש את היכולת להוריד את התוכנית ואת שגרות אישיותו אל דמויי-אדם עם שתלי בורג, ובכך לשלוט בפונקציות וביכולות של אותו דמויי-אדם. כזה הוא המקרה שבו הדוקטור נאלץ להסתתר בתוך גופה של שבע מתשע.
ביוגרפיה בדיונית של הדמות > אישיות, מערכות יחסים ותחביבים

בסופו של דבר, ה-EMH פיתח לעצמו אישיות משלו, אף על פי שהוא בדרך כלל שומר על השנינות הארסית המקורית שלו. בניסיון לפתח אישיות מציאותית, הדוקטור לא רק מייצר לעצמו משפחה הולוגרפית, אלא חווה מספר הולך וגדל של חוויות "אנושיות" אחרות. זה הביא את התוכנית של הדוקטור להתפתח לכיוון יותר מציאותי, עם רגשות ושאיפות. הוא פיתח קשרים בין-אישיים משמעותיים ומורכבים עם רבים מחברי הצוות של הספינה; כמו כן, פיתח את כישוריו כמחזאי, צייר, צלם, ואף הפך לבעל ידע בחום האופרה.
אחד מהמוטיבים החוזרים בסדרה הוא ההיבט האתי של יצור מלאכותי, הנראה תבונתי. בפרק 11 של עונה 5 "Latent Image", על הדוקטור לטפל בשני חולים עם סיכוי שווה של הישרדות, אולם יש לו זמן שיספיק רק לטיפול אחד, והדוקטור בוחר לטפל בהארי קים, אותו הוא מחשיב כחברו. החולה האחר, סג"ם ג'טאל, נפטר. הדוקטור הוצף ברגשות אשמה, שכן האמין שידידותו השפיעה על הבחירה שלו. כאשר הלחץ כמעט הביא את תוכניתו לסף קריסה, קפטן ג'יינוויי הורתה למחוק את הזיכרונות שלו מאירועים אלו. כאשר הדוקטור, מאוחר יותר, מגלה רמזים למה שקרה, קפטן ג'יינוויי השתכנעה כי יש לו את הזכות ללמוד להתמודד עם האשמה, באותו האופן שבו מתמודד כל יצור תבוני אחר; ולא להיות מטופל כאילו היה פריט ציוד פגום.
הדוקטור מגיש הולו-רומן בשם "היו חופשיים, פוטונים" להוצאה לאור על פני כדור הארץ, המפרט את האופן שבו צי הכוכבים מתנהג לעיתים כלפי הולוגרמות. הדמויות שלו היו מבוססות באופן הדוק על צוות "וויאג'ר", אבל בצורה מוגזמת, אינטנסיבית ואכזרית, שהעלתה חששות בקרב הצוות כי המוניטין שלהם ייהרס. טום פאריס משכנע את הדוקטור לבצע התאמות, מבלי להקריב הנושא שלו. הדוקטור גילה כי הוא חסר זכויות משפטיות, שכן החוק של הפדרציה לא סיווג אותו כ-"יצור חי". לכן, אסור היה לו לבצע שינויים כלשהם בהולו-רומן שהגיש. מאמציה של קפטן ג'יינוויי הביאו לכך שהדוקטור זכה למעמד של "אמן", (אם כי לא "אדם"). זה איפשר לו לשכתב את הרומן שלו. ארבעה חודשים מאוחר יותר, הרומן היה מוכר לכל אורך רביע אלפא, ונחשב לעבודה מעוררת מחשבה.
תוכניתו של הדוקטור התפתחה עד לנקודה שבה הוא התאהב בשבע מתשע, אף על פי שהיא לא אהבה אותו בחזרה. בעתידו של ציר זמן חלופי המתואר בפרק "Endgame", הדוקטור מאמץ לעצמו את השם "ג'ו", ומתחתן עם אישה אנושית, בשם אנה (בגילומה של איימי לינדזי).
ביוגרפיה בדיונית של הדמות > הולוגרמת פיקוד לשעת חירום

בפרק "Tinker, Tenor, Doctor, Spy" נטבע לראשונה על ידי הדוקטור המונח "הולוגרמת פיקוד לשעת חירום" (באנגלית: Emergency Command Hologram, או בקיצור ECH). בפרק זה, הדוקטור יוצר תוכנית שמאפשרת לו לחלום בהקיץ, כאשר בהזיות גרנדיוזיות אלה הדוקטור מוסיף לעצמו שגרה המאפשרת לו לקחת פיקוד על "וויאג'ר" במקרה שצוות הפיקוד מושבת. כאשר השגרה מופעלת, שינוי דרמטי מתרחש במדיו של הדוקטור: מדי הרפואה הכחולים הופכים לאדומים, וסיכות דרגת קפטן מופיעות על צווארונו. כאשר הצוות מגלה כי הדוקטור חולם בהקיץ, הם משתמשים בהולודק על מנת לצפות בחלומותיו, הוא מביע את רצונו בפני קפטן ג'יינוויי לשמש כ-ECH גם במציאות, והיא מבטיחה לו שתשקול את הצעתו. זמן קצר לאחר מכן - הדוקטור מקבל הזמנות להגשים את חלומותיו בהקיץ.
הופעת הבכורה של ה-ECH מתרחשת בפרק "Workforce", בעונה שלאחר מכן. בעקבות תקרית עם מוקש שהוטמן בתת-חלל, כמות גדולה של קרינת טטריון משתחררת, והצוות נאלץ לנטוש את הספינה. על מנת לשמור על הספינה בתנועה, הדוקטור מקבל פיקוד.
בפרק "Renaissance Man", בניגוד לרצונם של אנשי צוות, הדוקטור משתמש בתוכנית ה-ECH כדי לפלוט את ליבת מנוע העיוות.
ביוגרפיה בדיונית של הדמות > עותקי גיבוי

שלא כמו רוב תוכניות מחשב, התוכנית של הדוקטור מעולם לא הועתקה או גובתה. ל"וויאג'ר" יש קיבולת זיכרון מוגבלת; התוכנית השלמה של הדוקטור משתמשת ב-50 מיליון ג'יגה-קווד ("Lifesigns"). מגבלה זו גם מוזכרת בפרק "The Swarm". עם זאת, הפרק "Living Witness" מתאר עתיד שבו עותק גיבוי קיים, אבל הוא אבד במהלך הפרק, והותיר את "וויאג'ר", שוב פעם, ללא גיבוי.
ביוגרפיה בדיונית של הדמות > שם

אחד מהמוטיבים החוזרים הבולטים בדמותו של הדוקטור הוא היעדרו של שם. צי הכוכבים לא הקצה שם ל-EMH, ובתחילה הדוקטור אף טען שהוא לא רוצה בשם. מאוחר יותר, הוא אימץ שמות כמו "שמולוס" (על ידי מטופלת וידיאנית), "שוויצר" (על שם אלברט שווייצר), "ואן גוך" (על שם וינסנט ואן גוך), "מוצרט", "קנת'", "ג'ונס", וכמה אחרים. בחומר פרסומי מוקדם, בטרם "מסע בין כוכבים: וויאג'ר" עלתה לראשונה לשידור באוויר, התייחסו אל הדמות כאל ד"ר "צימרמן", על שם היוצר של ה-EMH - ד"ר לואיס צימרמן. בפרק סיום הסדרה, בעתיד של ציר זמן חלופי, הדוקטור מצהיר כי בחר לעצמו את השם "ג'ו".
ליהוק

בתחילה, רוברט פיקארדו נבחן לתפקיד של ניליקס. אף על פי שאיתן פיליפס קיבל את התפקיד, פיקארדו התבקש על ידי המפיקים לחזור ולהיבחן לתפקיד הדוקטור, דבר שהפתיע אותו מאוד, משום דבר שבדרך כלל דבר שכזה לא קורה. במהלך האודישן שלו לתפקידו של הדוקטור, רוברט פיקארדו נתבקש לומר רק: "מישהו שכח לכבות את התוכנית שלי". עם זאת, הוא אלתר, והוסיף: "אני רופא, לא מנורת הלילה!" (פיקארדו חשש בתחילה שהוא הרס את הסיכויים שלו מפני שאלתור זה משהו ש"לא עושים" באודישן).
הערות שוליים

↑  Writers: Jack Klein, Karen Klein, and Kenneth Biller; Director: Kim Friedman (1995-05-15). "Jetrel". Star Trek: Voyager. Season 1. Episode 15.
↑  Writers: Brannon Braga and Joe Menosky; Director: David Livingston (1996-11-06). "Future's_End". Star Trek: Voyager. Season 3. Episode 150.
↑  Writers: Brannon Braga and Joe Menosky, Directors: David Livingston (part I) and Cliff Bole (part II) (1996-11-06–1996-11-13). "Future's End". Star Trek: Voyager. Season 3. Episode 50 and 51.
↑  Writers: Mike Sussman and Phyllis Strong; Director: Mike Vejar (2001-05-16). "Renaissance_Man". Star Trek: Voyager. Season 7. Episode 170.
↑  Writers: Eric Morris, Mike Sussman, Michael Taylor and Phyllis Strong; Director: Robert Duncan McNeill (2000-11-15). "Body_and_Soul". Star Trek: Voyager. Season 7. Episode 153.
↑  Writers: Harry 'Doc' Kloor and Jeri Taylor; Director: Anson Williams (1997-04-23). "Real_Life". Star Trek: Voyager. Season 3. Episode 64.
↑  Writers: Eileen Connors and Joe Menosky; Director: Mike Vejar (1999-01-20). "Latent Image". Star Trek: Voyager. Season 5. Episode 105.
↑  Writers: Kenneth Biller; Director: Cliff Bole (1996-02-06). "Lifesigns". Star Trek: Voyager. Season 2. Episode 35.
↑  Writers: Naren Shankar; Director: Les Landau (1995-04-12). "Heroes_and_Demons". Star Trek: Voyager. Season 1. Episode 12.
↑  Writers: Harry Kloor and Jeri Taylor; Director: Anson Williams (1997-04-23). "Real_Life". Star Trek: Voyager. Season 3. Episode 64.
↑  Writers: Kenneth Biller, Robert Doherty, Rick Berman, Brannon Braga; Director: Allan Kroeker (2001-05-23). "Endgame". Star Trek: Voyager. Season 7. Episode 271.
↑  "Robert Picardo ("The Doctor" - VOY)". startrek.com. 6 במאי 2002. When I didn't get the part, the producers shocked me by asking me to reconsider the Doctor. Usually in TV, when you have tested for one role, they simply throw you into the ash can and move on to another actor. {{cite web}}:  (עזרה)
| מסע בין כוכבים: וויאג'ר |
| --- | --- | --- |
| יוצרי הסדרה | ריק ברמן • ג'רי טיילור • מייקל פילר • על-פי "מסע בין כוכבים" מאת ג'ין רודנברי |  |
| שחקנים ראשיים | קייט מאלגרו • רוברט בלטרן • רוקסן דוסון • רוברט דאנקן מקניל • אית'ן פיליפס • רוברט פיקארדו • טים רוס • ג'רי ראיין • גארט וונג • ג'ניפר ליאן |  |
| דמויות ראשיות | קתרין ג'יינוויי • צ'קוטי • ב'לאנה טורס • טום פאריס • ניליקס • הדוקטור • טובוק • שבע מתשע • הארי קים • קס |  |
| דמויות משנה | אוון פאריס • איצ'ב • רג'ינלד בארקלי • בות'בי • נעמי וויילדמן • סמנתה וויילדמן • ססקה • מיראל פאריס • לואיס צימרמן |  |
| גזעי חייזרים | אוקמפה • בורג • גזע 8472 • הולוגרמה • וולקנים • הירוג'נים • וידיאנים • טלקסיאנים • פוטונים • קיו • קייזון • קלינגונים |  |
| מושגים | הולוגרמה רפואית לשעת חירום • הולודק • וויאג'ר • טכנובאבל • טרנספורטר • טרקי • מאקי • מנוע עיוות • משכפל • מתרגם אוניברסלי • פדרציית הכוכבים המאוחדת • הצו העליון • צי הכוכבים • רביע גלקטי • סוגיות מוסריות |  |
| פרקים בולטים | Threshold • Endgame |  |
| ראו גם | זיכיון מסע בין כוכבים |  |
ה'רצ"ח

ה'רצ"ח (5,298) ובקיצור רצ"ח – היא שנה עברית  אשר החלה ביום א' בתשרי, אור ל-6 בספטמבר 1537 (לפי הלוח היוליאני, שהיה נהוג אז), והסתיימה ביום כ"ט באלול, 25 באוגוסט 1538.
המולד של תשרי חל ביום רביעי, 2 שעות ו-199 חלקים. לפיכך זו שנה מסוג הכז. איננה מעוברת, ואורכה 354 ימים.
זו שנה שישית לשמיטה, ושנת 16 במחזור העיבור ה-279. תקופת ניסן שבשנה זו היא תחילת שנת 6 (סימנה ולגז) במחזור השמש ה-190.
שנה זו היא שנת 1,469 לחורבן הבית, ושנת 1,849 לשטרות.
נפטרו

רבי יצחק קלויבר - רב וראש ישיבה בפוזנא בראשית המאה ה-16. רבו של נכדו המהרש"ל.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
הארי גולומבק

| --- | --- |

 לידה:  1 במרץ 1911 לונדון, הממלכה המאוחדת של בריטניה הגדולה ואירלנד 
 פטירה:  7 בינואר 1995 (בגיל 83) לונדון, הממלכה המאוחדת 
 הישג בולט:  3 פעמים אלוף בריטניה
 הדרגה הגבוהה ביותר:  רב־אמן של כבוד (משנת 1985)
 מד כושר מרבי:  2543 (דצמבר 1951)
 השכלה:  קינגס קולג' לונדון 
 מקצוע נוסף:  עיתונאי שחמט
 מדינה:  בריטניה
 פרסים והוקרה:  היה אלוף אנגליה 3 פעמים
 
הארי גולומבק (באנגלית: Harry Golombek)‏ (1 במרץ 1911 – 7 בינואר 1995), שחמטאי יהודי-בריטי בדרגת אמן בינלאומי, שהיה אלוף אנגליה בשחמט שלוש פעמים: בשנים 1947,1949 ו-1955. בשנת 1948 סיים במקום השני. בשנת 1940 הוא חלק את המקום הראשון בתחרות בלונדון עם פאול יסט. גולומבק קיבל תואר כבוד של רב אמן בשנת 1985. בעל תואר מסדר האימפריה הבריטית.
כתיבה שחמטאית

גולומבק היה כתב השחמט של העיתון The Times בין השנים 1945-1989. הוא תפקד גם בארגון פיד"ה, ושימש כשופט במספר אירועים חשובים, כולל תחרות המועמדים ביוגוסלביה בשנת 1959 ובדו-קרב על אליפות העולם בין מיכאל בוטביניק וטיגראן פטרוסיאן. גולומבק ערך מספר אנטולוגיות מפורסמות של משחקים כגון של חוסה ראול קפבלנקה ושל ריכרד רטי והיה סופר מוערך. הוא שימש כעורך הביטאון
British Chess Magazine משנת 1938 ועד 1940 ועורך מֵעֵבֶר לַיָּם במהלך שנות השישים והשבעים. גולומבק תרגם מספר ספרי שחמט מרוסית לאנגלית.
מלחמת העולם השנייה

בפרוץ מלחמת העולם השנייה בחודש ספטמבר 1939 גולומבק היה בבואנוס איירס, ארגנטינה, כשחקן נבחרת אנגליה באולימפיאדת השחמט לצדם של קונל יו אודונל אלכסנדר (באותה עת אלוף אנגליה) וסטיוארט מילנר-בארי.
השלושה חזרו מיד לאנגליה ועם שובם הצטרפו במהירות לבית הספר לקודים וצפנים בבלצ'לי פארק. מילנר-בארי גויס על ידי המתמטיקאי גורדון ולצ'מן שהיה מאותו מחזור בטריניטי קולג', ובתורו גייס את יו אלכסנדר.
גולומבק עבד בצריף 8,
אגף בבלצ'לי פארק במהלך מלחמת העולם השנייה שתפקידו היה לפענח הודעות אניגמה של הצי הגרמני. האגף הובל על ידי אלן טורינג. לאחר מכן החליפו סגנו, יו אלכסנדר, בנובמבר 1942. צריף 8 חבר לצריף 4 אשר תרגם וניתח את הפענוחים הגולמיים שסופקו על ידי צריף 8.
הופעות באולימפיאדה

גולומבק שיחק בנבחרתה האולימפית של אנגליה בתשע אולימפיאדות רשמיות.
בשנת 1935, באולימפיאדה השישית שהתקיימה בורשה, בלוח מילואים ראשון השיג תוצאה של +5 -4 =5. בסיבוב האחרון ניצח גולומבק את ישראל הורוביץ מארצות הברית. (+ ניצחונות – הפסדים = תוצאות תיקו)
בשנת 1937, באולימפיאדה השביעית שהתקיימה בסטוקהולם, בלוח הרביעי השיג תוצאה של +3 -3 =10
בשנת 1939, באולימפיאדה השמינית שהתקיימה בבואנוס איירס, בלוח הרביעי השיג תוצאה של +1 -1 =2
בשנת 1952, באולימפיאדה העשירית שהתקיימה בהלסינקי, בלוח הראשון השיג תוצאה של +2 -3 =7
בשנת 1954, באולימפיאדה האחת עשרה שהתקיימה באמסטרדם, בלוח השלישי השיג תוצאה של +1 -3 =8
בשנת 1956, באולימפיאדה השתים עשרה שהתקיימה במוסקבה, בלוח הראשון השיג תוצאה של +3 -3 =11
בשנת 1958, באולימפיאדה השלוש עשרה שהתקיימה במינכן, בלוח השלישי השיג תוצאה של +2 -5 =8
בשנת 1960, באולימפיאדה הארבע עשרה שהתקיימה בלייפציג, בלוח השני השיג תוצאה של +5 -4 =5 בין היתר ניצח את ארתור ביסגאייר מארצות הברית.
בשנת 1962, באולימפיאדה החמש עשרה שהתקיימה בורנה, בלוח השלישי השיג תוצאה של +4 -5 =2
בשנת 1950 העניקה פיד"ה לגולומבק תואר אמן בינלאומי ובשנת 1985 תואר רב אמן לשם כבוד. גולומבק היה השחמטאי הבריטי הראשון שהעפיל לתחרות בינאזורית.
גולומבק למד פילולוגיה בלונדון, ב-King's College. הוא התמנה למסדר האימפריה הבריטית בשנת 1966, הראשון שקיבל כבוד זה בזכות תרומתו לשחמט.
משחקים מנותחים > יאן פולטיס (אנ')  - הארי גולומבק  לונדון 1947

פולטיס  היה אמן בינלאומי צ'כי שחי בין השנים 1908-1952
כדי לראות את המשחקים, יש לאפשר בדפדפן שלכם ג'אווהסקריפט.
[Event "ENG-CSR"]
[Site "London ENG"]
[Date "1947.06.15"]
[EventDate "?"]
[Round "2"]
[Result "1-0"]
[White "Jan Foltys"]
[Black "Harry Golombek"]
[ECO "B73"]
[WhiteElo "?"]
[BlackElo "?"]
[PlyCount "83"]
1. e4 c5 2. Nf3 d6 3. d4 cxd4 4. Nxd4 Nf6 5. Nc3 g6 6. Be2 Bg7
7. Be3 Nc6 8. O-O O-O 9. Qd2 Ng4 { אם 9...ד5 10. פ:ג6 ב:ג6 11. ה5 פד7 12. ו4}
10. Bxg4 Bxg4 11. f4 Bd7
12. Rad1 Kh8 13. h3 f5 14. exf5 gxf5 15. Rfe1 Qe8 16. Nd5 { הפרש מפנה את הדרך להתקדמות רגלי ג' }
Qf7
17. c4 Rac8 18. Nf3 h6 19. c5 e6 20. Nc3 d5 21. Nb5 Rb8 22. b4
Bf6 23. Nd6 Qg7 24. b5 Nd8 25. Bd4 Nf7 26. Bxf6 Qxf6 27. Nxf7+
Qxf7 28. Ne5 Qg7 29. Qd4 Kh7 30. c6 Rg8 31. Rd2 bxc6 32. Qxa7
Rbd8 33. bxc6 Bc8 34. Qxg7+ Kxg7 35. Rb1 Ba6 36. Rb6 Ra8
37. Rdb2 Kf6 38. Rxa6 Rxa6 39. Rb7 Rg7 40. c7 Ra8 41. Rb8 Rg8
42. Rxa8 1-0
במשחק זה עושה הלבן שימוש יפה בחולשות השחור, מציב פרש בערוגה שלטת ה5, מאמלל את הרץ השחור בעזרת הרגלים הלבנים ובסיום המשחק אף מאיים מט יפה שמאפשר לו להכתיר רגלי. בסיום המשחק - אם 42...צ:א8 43. פד7 מה7 44. פב8 ומכתיר מלכה
משחקים מנותחים > גדעון ברצ'ה (אנ')  - הארי גולומבק  בודפשט 1952

גדעון ברצ'ה (21 באוגוסט 1911 -   27 בפברואר 1986 ) היה רב-אמן הונגרי. הוא היה שמונה פעמים אלוף הונגריה בשחמט.
כדי לראות את המשחקים, יש לאפשר בדפדפן שלכם ג'אווהסקריפט.
[Event "Budapest"]
[Site "Budapest HUN"]
[Date "1952.03.08"]
[EventDate "1952.03.03"]
[Round "4"]
[Result "1/2-1/2"]
[White "Gedeon Barcza"]
[Black "Harry Golombek"]
[ECO "E03"]
[WhiteElo "?"]
[BlackElo "?"]
[PlyCount "117"]
1.c4 Nf6 2.g3 e6 3.Bg2 d5 4.d4 dxc4 5.Qa4+ Nbd7 6.Qxc4 a6
7.Qd3 Be7 8.Nf3 c5 9.O-O cxd4 10.Qxd4 O-O 11.Nc3 Nb6 12.Qxd8
Rxd8 13.Ne5 Nfd5 14.Nxd5 Nxd5 15.Rd1 Bd7 16.Bxd5 exd5 17.Nxd7
Rxd7 18.Be3 Rc8 19.Rac1 Rxc1 20.Rxc1 f5 21.Bd4 Kf7 22.Kg2 Bf6
23.Bxf6 Kxf6 24.Kf3 Ke5 25.Ke3 Re7 26.Kd3 Kd6 27.Rc8 Rc7
28.Rxc7 {ללבן היה סיכוי להשיג עדיפות מסוימת על ידי 28. צז8. לאחר החלפת הצריחים מגיעים לעמדה קלאסית של רגלי בודד לשחור בטור ד'}
Kxc7 29.Kd4 {ההמלצה של רב אמן בונדרבסקי היא לשחק 29. מה3 מד6 30. מו4 מה6 31. מז5 מה5 32. א3 ולמרות ששחור יכול להשיג תיקו, כפי שהיה במשחק, הוא חייב מאוד לדייק}
Kd6 30.b4 b6 31.h4 h5 32.a4 a5 33.bxa5
bxa5 34.f4 g6 35.e3 Kc6 36.Ke5 Kc5 37.Kf6 Kc4 38.Kxg6 Kd3
39.Kxf5 Kxe3 40.Kg5 d4 41.f5 d3 42.f6 d2 43.f7 d1=Q 44.f8=Q
Qxa4 45.Qf5 Qb4 46.Kxh5 a4 47.g4 a3 48.g5 Qb2 49.g6 a2 50.Qg5+
Ke4 51.Qg4+ Ke3 52.Qg5+ Ke4 53.g7 a1=Q 54.Qg6+ Kf4 55.g8=Q
Qh8+ 56.Qh6+ Qxh6+ 57.Kxh6 Qf6+ 58.Kh5 Ke5 59.Qg5+ 1/2-1/2
משחקים מנותחים > המחשת אי דיוק במסע  ה-32

המסע היחיד של השחור כדי להשיג תיקו הוא 32...מה4. בדוגמה מטה מובאת הדרך לניצחון הלבן אם השחור עושה את המסע הטבעי 32...א5
כדי לראות את המשחקים, יש לאפשר בדפדפן שלכם ג'אווהסקריפט.
[Event "Budapest"]
[Site "Budapest HUN"]
[Date "1952.03.08"]
[Round "4"]
[White "Gedeon Barcza"]
[Black "Harry Golombek"]
[Result "1/2-1/2"]
[ECO "E03"]
[PlyCount "75"]
[EventDate "1952.03.03"]
[FirstMove "32l"]
1. c4 Nf6 2. g3 e6 3. Bg2 d5 4. d4 dxc4 5. Qa4+ Nbd7 6. Qxc4 a6 7. Qd3 Be7 8.
Nf3 c5 9. O-O cxd4 10. Qxd4 O-O 11. Nc3 Nb6 12. Qxd8 Rxd8 13. Ne5 Nfd5 14. Nxd5
Nxd5 15. Rd1 Bd7 16. Bxd5 exd5 17. Nxd7 Rxd7 18. Be3 Rc8 19. Rac1 Rxc1 20. Rxc1
f5 21. Bd4 Kf7 22. Kg2 Bf6 23. Bxf6 Kxf6 24. Kf3 Ke5 25. Ke3 Re7 26. Kd3 Kd6
27. Rc8 Rc7 28. Rxc7 Kxc7 29. Ke3 Kd6 30. Kf4 Ke6 31. Kg5 Ke5 32. a3 a5 33. a4
b6 34. h4 Ke4 35. h5 Ke5 36. f3 Ke6 37. f4 d4 38. b3
ספרים שכתב

Golombek's Encyclopedia of Chess, edited by Golombek, 1977, Batsford/Crown, ISBN 0-517-53146-1
Golombek, H. (1954). The Game of Chess. Penguin.
הערות שוליים

↑  Allport, D.H. & Friskney, N.J. "A Short History of Wilson's School", Wilson's School Charitable Trust, 1987
↑  Stephen Budiansky, Battle of Wits, 2000, p. 137
↑  David Kahn, Seizing the Enigma, 1991, ISBN 0-395-42739-8, p. 139
↑  Ralph Erskine, "Breaking German Naval Enigma", p. 186 in Action this Day, edited by Ralph Erskine and Michael Smith, 2001
↑  OlimpBase :: All-Time Player History :: Foltys, Jan, www.olimpbase.org
↑  Gedeon Barcza vs Harry Golombek (1952), www.chessgames.com
| --- | --- |
בקרת זהויות :  NLI: 987007271656905171  BnF: cb119053404 (data)  CANTIC: a11075892  GND: 1024837424  ISNI: 0000 0001 1440 5760  LCCN: n50034562  NKC: mzk2006348926  NTA: 06860761X  SELIBR: 271910  SNAC: w6dw81db  SUDOC: 026896362  Trove: 836447  VIAF: 29534568   WorldCat (עם VIAF): 29534568
הארי ברלי

| --- | --- |

 לידה:  2 בדצמבר 1866 אירי, ארצות הברית 
 פטירה:  12 בספטמבר 1949 (בגיל 82) סטמפורד, ארצות הברית 
 שם לידה:  Henry Thacker Burleigh 
 מוקד פעילות:  St. George's Episcopal Church 
 מקום לימודים:  הקונסרבטוריון הלאומי למוזיקה של אמריקה 
 סוג קול:  בריטון 
 שפה מועדפת:  אנגלית 
 פרסים והוקרה:  מדליית ספינגארן (1917)  פרס הארמון (1929)  Fellow of the Hymn Society (1944) 
 פרופיל ב-IMDb
 
"הארי" הנרי תאקר בֶּרְלי (באנגלית: Henry Thacker "Harry" Burleigh ‏ 2 בדצמבר 1866 - 12 בספטמבר 1949) היה מלחין מעבד וזמר אפרו-אמריקאי, שנודע בקול הבריטון שלו. ברלי, המלחין השחור הראשון שמילא תפקיד חשוב בפיתוח מוזיקה אמריקאית אופיינית, יצר מוזיקה שחורה זמינה לאמנים בעלי הכשרה קלאסית, הן בכך שהציג לפניהם ספיריטואלז והן בעיבודם לצורה קלאסית יותר.
חייו > ילדות ונעורים

הנרי תאקר ברלי נולד באירי, פנסילבניה, ב-1866 להנרי תאקר ואליזבת ברלי. סבו, המילטון ווטרס, זכה בשחרור מעבדות במחוז סומרסט מרילנד, אחרי שפדה ב-$55 את אמו ואת עצמו (50 תמורתו ו-5 תמורת אמו) בשנת 1832 וקיבל כתב שחרור בשנת 1835. הם נסעו לאית'קה (ניו יורק), שם חיו שניים מאחיו למחצה של ווטרס. אחרי מות אמו, נשא ווטרס לאישה את לוסינדה דנקנסון. בתם הראשונה, אליזבת לאבי ווטרס (שתהיה לאמו של ברלי) נולדה בלנסינג, מדינת ניו יורק ב-1838. בהמשך אותה שנה עברה המשפחה לאירי, פנסילבניה, שם חיו עד שנות ה-20' של המאה ה-20. אליזבת, שסיימה את אברי קולג' בפיטסברג ב-1855, סורבה כשניסתה לקבל משרת הוראה בבתי הספר הציבוריים של אירי, אבל לימדה שנים רבות בבית הספר לצבעוניים.
אביו של ברלי, הנרי תאקר ברלי הראשון, ששירת בצי במלחמת האזרחים, היה המושבע השחור הראשון במחוז אירי בשנת 1871. אחרי מות אביו ב-1873, נישאה אמו בשנית ב-1875. בעלה השני, ג'ון אלמנדורף, היה גם הוא ותיק הצי של צפון ארצות הברית.
סבו של ברלי, שנודע ב"קולו המלודי באופן יוצא מגדר הרגיל", לימד את ברלי הצעיר ואת אחיו רג'ינלד ספיריטואלז מסורתיים ושירי עבדים. ברלי עזר בפרנסת משפחתו בעבודות מזדמנות שונות: הדלקת פנסי גז, מכירת עיתונים ושליחויות בבית דפוס, עבודה כרכב וכדייל בספינות קיטור על ימת אירי. כמו כן למד ראיית חשבון במכללת קלארק לעסקים במקביל ללימודיו בתיכון. אמו עבדה מדי פעם בשירות בתו של המעסיק של ברלי האב, כשזו קיימה ערביות מוזיקליות בביתה. ברלי עבד כשוער כשמוזיקאים ידועי שם הופיעו בערביות אלה, בהם הפסנתרנית הוונצואלית טרזה קארפיו והטנור האיטלקי איטאלו קמפאניני. ברלי למד פיתוח קול אצל ג'ורג' בריירלי, ובשנות לימודיו בתיכון ואחריהן עשה לו שם כאחד הזמרים הקלאסיים המוכשרים ביותר באירי. כמה כנסיות ובי כנסת אחד באירי שכרו את שירותיו כסולן, והוא שר גם כסולן בהרבה אירועים קהילתיים ועירוניים.